upang huwag makipagkagalit sa kura at sa pamahalaan ay pinagpapaluwalan niya ang naaalis sa padron, ipinagbabayad ang mga umaalis at namamatay, nag aaksaya ng maraming panahon sa paniningil at pagtungo sa cabecera . magtiis ka na! ipagpalagay mong dumating ang mga kamag anak ng buwaya, ang sabing nakangiti ni tandang selo. sa taong darating ay magsusuot ka na ng de cola at paparoon ka sa maynila, upang mag aral na gaya ng mga dalaga sa bayan! ang sabi sabi ni kabisang tales sa kaniyang anak kailan mat madidingig dito ang mga pagkatuto ni basilio. ngunit ang taong darating na iyon ay hindi sumasapit at sa kanyay napapalit ang pagdaragdag sa buwis ng lupa; natubigan na si kabisang tales at nagkakamot ng ulo. ibinibigay na ng lutuang putik ang kaniyang bigas sa caldero . nang umabot sa dalawang daang piso ang canon ay hindi na nagkasiya si kabisang tales sa pagkamot sa ulo at pagbubuntong hininga: tumutol at bumulongbulong.